

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 24.septembrī **Nr.449**

(prot. Nr.37, 39.§)

# Par izglītojamo ēdināšanas nodrošināšanu

# attālināta izglītības ieguves procesa laikā 2020./2021.mācību gadā

Pamatojoties uz likuma “Par pašvaldībām” 15.panta pirmās daļas 4.punktu, 21.panta pirmās daļas 27.punktu, Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 27.4 punktu, Daugavpils pilsētas domes Finanšu komitejas2020.gada 24.septembra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Noteikt, ka izglītojamo ēdināšana attālināta izglītības ieguves procesa laikā vispārējās pamatizglītības un vispārējās vidējās izglītības iestāžu 1. - 12.klasēs un Daugavpils Stropu pamatskolā – attīstības centrā (izņemot pirmsskolas izglītības apguves programmu) tiek nodrošināta pārtikas pakas veidā, iestādei sadarbojoties ar ēdināšanas pakalpojuma sniedzēju vai patstāvīgi.
2. Daugavpils pilsētas Izglītības pārvalde organizē pārtikas paku piegādi gadījumos, ja ir pieņemts dibinātāja lēmums par izglītības procesa organizēšanu daļēji vai pilnībā attālināti.
3. Noteikt, ka pārtikas pakas izmaksas, ņemot vērā izglītojamo ēdināšanas organizēšanu izglītības iestādē, atbilst publiskā iepirkuma rezultātā noslēgtajam ēdināšanas pakalpojuma līgumam vai Daugavpils pilsētas domes 2013.gada 12.decembra lēmumam Nr.596 “Par ēdināšanas maksu”. Daugavpils Stropu pamatskolā – attīstības centrā pārtikas pakas izmaksas ir 2 EUR mācību dienā.
4. Noteikt, ka pārtikas pakas saturs un uztura normas atbilst Ministru kabineta 2012.gada 13.marta noteikumos Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” noteiktajām prasībām.
5. Izglītojamajam, kura ģimenei ir noteikts trūcīgas vai maznodrošinātas ģimenes statuss, pārtikas pakas saturā tiek nodrošināti arī launagam paredzētie produkti, ņemot vērā starp Daugavpils pilsētas pašvaldības iestādi „Sociālais dienests” un attiecīgo pakalpojumu sniedzēju noslēgtajā līgumā noteiktās izmaksas.
6. Minētais lēmums nav attiecināms uz laika posmu, kad valstī tiek noteikta ārkārtējā situācija.

Domes priekšsēdētājs *(personiskais paraksts)* I.Prelatovs